ফুটবলমাঠে ‘সাম্বার দেশ’ ব্রাজিল ও আর্জেন্তিনার মধ্যে সে কী তীব্র রেষারেষি! কিন্তু ব্যালন ডি’ ওর একই বিন্দুতে এসে মিলিয়ে দিয়ে গেল আর্জেন্তিনা ও ব্রাজিলকে। আর্জেন্তাইন মহাতারকা লিওনেল মেসি এবারও ফিফার বিচারে বর্ষসেরা ফুটবলার হয়েছেন। এবার নিয়ে পাঁচবার। বার্সেলোনার মহাতারকা বর্ষসেরা নির্বাচিত হওয়ার পরেই তাঁকে অভিনন্দন
জানিয়েছেন ব্রাজিলের ‘মিস বামবাম’ সুজি কর্টেজ। বার্সেলোনার জার্সি পরে তিনি ইনস্টাগ্রামে ছবি পোস্ট করেছেন। বার্সার জার্সির পিছনে লেখা মেসি। ইনস্টাগ্রামে সুজি কর্টেজ পোস্ট করেছেন, ‘‘বিশ্বের সেরা ফুটবলারকে অভিনন্দন জানাই।’’ 
সদ্য ব্রাজিলে হয়ে গিয়েছে ‘মিস বামবাম’ প্রতিযোগিতা। সেই খেতাব জিতে নেন সুজি। ব্রাজিলের ডিস্ট্রিটো ফেডারেলের বাসিন্দা তিনি। খেতাব জিতে নেওয়ার পর সুজি বলেন, ‘‘গত চার মাস ধরে এই প্রতিযোগিতার জন্য আমি নিজেকে প্রস্তুত করেছি।’’